**POMORSKA ŠKOLA BAKAR**

**NAUTIČKA 14, 51222 BAKAR**

**UPUTE**

**ORGANIZACIJA NASTAVE U ŠK.GODINI 2020./2021.**

Sukladno uputama Ministarstva znanosti i obrazovanja a u skladu s uputama HZZJZ kolovoz 2020.godine za sprečavanje i suzbijanje epidemije COVID 19, vezano za rad srednjih škola u školskoj godini 2020./2021. nastava započinje **07. rujna 2020.g. u 08,00 sati.**

U skladu s uputama, škola je donijela odluku da se redovna nastava odvija po **Modelu A – nastava u Školi** u prijepodnevnoj smjeni – teoretski dio a nastavljajući poslije podne (prema rasporedu) sa stručnom praksom i praktičnim vježbama.

Dodatna i dopunska nastava odvijat će se po **Modelu C** - svi učenici prate nastavu na daljinu. Budući da nije moguće izbjeći kontakt učenika iz različitih odjela, za te skupine učenika organizirat će se nastava na daljinu.

Nastava uglavnom na daljinu planirana je i u slučaju potrebe izolacije dijela učenika, razrednih odjela ili čak cijele Škole.

Koliko god je to bilo moguće, razredni odjeli s većim brojem učenika raspoređena su u veće učionice a s manjim brojem učenika u manje učionice. Razredni odjeli su fiksirani, svaki u svojoj učionici sukladno utvrđenom rasporedu, a učenici mijenjaju učionice samo kada je to neophodno zbog opreme (kabinet računalstva, radione za praktičnu nastavu, rad na simulatorima i školska sportska dvorana).

**Budući da nije moguće osigurati propisanu distancu od 2 m između svih osoba u učionicama, učenici i djelatnici morat će nositi zaštitne maske za vrijeme nastave kao i prilikom prolaska po hodnicima. Maske je neophodno nositi na ispravan način, da cijelo vrijeme prekrivaju usta i nos (detaljne upute učenici će dobiti od razrednika).**

Budući da nije moguće predvidjeti hoće li se i kada promijeniti epidemiološko stanje ne samo u RH, već na razini Grada, odnosno županije, moramo računati na mogućnost promjene načina rada i prijelaza na onaj model koji će u određenoj situaciji biti primjenjiv.

**U slučaju nepovoljne epidemiološke situacije u Školi**, po preporuci nadležnog stožera CV i suglasnost osnivača, te obavijest Ministarstvu znanosti i obrazovanja, organizirat će se nastava u turnusima – **Model B,** na način da se razredni odjeli podijele u dvije grupe, te će naizmjenično dolaziti jedna pa druga grupa u turnusu od jednog tjedna. U tjednu kada bi učenici bili kod kuće odvijat će se odgojno-obrazovni rad u on-line okruženju.

U slučaju povoljne epidemiološke situacije, nadležni lokalni stožer CV, na prijedlog ustanove i uz suglasnost osnivača Škole može odlučiti da se za pojedinu školu navedeni oblici nastave ne moraju provoditi. Primjena modela izvođenja nastave ovisit će o trenutnoj epidemiološkoj situaciji.

Sukladno propisanim mjerama i uputama održavat će se svakodnevno čišćenje i dezinficiranje prostorija, provjetravanje kao i čišćenje radnih površina, tipkovnica, konzola, slavina, kvaka, prekidača za struju i drugih dodirnih površina koje koristi veći broj osoba.

**OBVEZE RODITELJA I UČENIKA:**

Roditelji su obvezni izmjeriti tjelesnu temperaturu učeniku svakog dana prije dolaska u ustanovu. Punoljetni učenici sami sebi mjere temperaturu. U slučaju pojave slijedećih simptoma kod učenika:

* povišene tjelesne temperature (veća od 37,2 c)
* kašalj, poteškoće s disanjem, grlobolja, poremećaj osjeta njuha i okusa
* gastrointestinalne smetnje – proljev, povraćanje, bolovi u trbuh dijete ne smije doći u Školu, već se roditelji trebaju javiti razredniku – ravnatelju i izabranom pedijatru – liječniku obiteljske medicine.

Ako učenici razviju gore navedene simptome COVID 19 tijekom boravka u Školi, izmjerit će mu se tjelesna temperatura te ukoliko je ona veća od 37,2 c razrednik će odmah obavijestiti roditelje koji u najkraćem roku trebaju doći po dijete. U ovom slučaju, Škola je osigurala prostoriju za izolaciju učenika.

Ako je učeniku određena mjera samoizolacije ili je potvrđena infekcija COVID 19, roditelji su dužni odmah o tome obavijestiti razrednika /ravnatelja Škole te se dalje postupa u skladu s odlukom nadležnog epidemiologa.

Roditeljima se preporučuje da pravovremeno prouče sve propisane mjere te da ih se pridržavaju.

**PUTOVANJE U ŠKOLU JAVNIM PRIJEVOZOM:**

U javnom prijevozu učenici se trebaju pridržavati propisanih mjera za javni prijevoz (nošenje zaštitne maske i držanje distance).

**UPUTE ZA PONAŠANJE U ŠKOLI:**

Prilikom dolaska u Školu, učenici obvezno dezinficiraju ruke dezinfekcijskim sredstvom koje se nalazi na ulazu u svaku učionicu, kao i obuću prolaskom preko dezinfekcijskog otirača. Redovito treba prati ruke tekućim sapunom i vodom sukladno općim mjerama zaštite od zaraze.

U školu se ulazi na način da osoba održava razmak od najmanje 1,5 m na sve druge osobe te izbjegava zadržavanje i grupiranje.

Učenici ne dijele svoj pribor i stvari sa drugim učenicima.

**U školu je dozvoljen ulaz isključivo ovlaštenim osobama koje su nužne za rad ustanove.**

Škola vodi evidenciju ulaska i izlaska osoba iz ustanove te evidenciju mjerenja tjelesne temperature zaposlenika.